Okresná prokuratúra Ružomberok 
Dončova 8, 034 53 Ružomberok 1

Sp. zn. : 1 Pv 198/12/5508	Ružomberok, 24.4.2014
EEČ : 2-42-45-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, Slovensko
sa v skúšobnej dobe, určenej uznesením prokurátora Okresnej prokuratúry Ružomberok zo dňa 18.1.2013, spisová značka 1 Pv 198/12/5508, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Ružomberok zo dňa 18.1.2013, spisová značka 1 Pv 198/12/5508, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Prokurátor Okresnej prokuratúry Ružomberok dňa 18.01.2013 vydal uznesenie sp. zn. 1 Pv 198/12/5508 - 10, ktorým podľa  § 216 ods. 1 Trestného poriadku  podmienečne zastavil trestné stíhanie vedené proti obv. XXXXX pre prečin ohrozovania mravnej výchovy mládeže podľa § 211 ods. 1 písm. b), ods. 3 písm. a) Trestného zákona.

   	Rozhodnutím o podmienečnom zastavení trestného stíhania bola obv. XXXXX podľa § 216 ods. 2 Trestného poriadku   určená skúšobná doba v trvaní 12 mesiacov. Toto rozhodnutie o podmienečnom zastavení trestného stíhania nadobudlo u obvinenej  právoplatnosť dňom 29.01.2013, kedy jej zároveň začala  plynúť  skúšobná doba a tá uplynula dňa 29.01.2014. 

	V zmysle § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že  sa obvinený osvedčil. Inak rozhodne, a to  aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Za účelom rozhodnutia o osvedčení, resp. neosvedčení obv. XXXXX  v skúšobnej dobe podmienečného zastavenia trestného stíhania som vyžiadal aktuálne správy o jej povesti z obce XXXXX i z Obvodného oddelenia PZ Liptovská Teplá a vyžiadal som aj odpis jej registra trestov. Z týchto správ vyplýva, že obvinená sa v skúšobnej dobe podmienečného zastavenia trestného stíhania nedopustila žiadneho ďalšieho trestného činu, doteraz nebola súdne trestaná, za spáchanie priestupku nebola postihnutá, v mieste bydliska sa správa slušne a v súčasnosti nie je proti nej vedené iné trestné stíhanie. 

	Na základe vyššieuvedených skutočností som rozhodol o osvedčení obv. XXXXX v skúšobnej dobe podmienečného zastavenia trestného stíhania, ako je uvedené vo výrokovej časti tohto uznesenia, pretože v priebehu tejto skúšobnej doby viedla riadny život. 

	V zmysle § 217 ods. 4 Trestného poriadku právoplatnosťou rozhodnutia o tom, že sa obvinený osvedčil, nastanú účinky zastavenia trestného stíhania podľa § 9 ods. 1 písm. e) Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Mikuláš
prokurátor